b'\n_START_ARTICLE_\n\xc5\xbdu\xc4\x8dnjak\n_START_PARAGRAPH_\n\xc5\xbdu\xc4\x8dnjak ili \xc5\xbeu\xc4\x8dni mjehur (lat. vesica fellea) maleni je organ u obliku kru\xc5\xa1ke smje\xc5\xa1ten ispod jetre. Tu se prikuplja i pohranjuje \xc5\xbeu\xc4\x8d - teku\xc4\x87ina koju stvara jetra, a sastoji se od \xc5\xbeu\xc4\x8dnih soli, elektrolita, bilirubina (razgradni produkt hemoglobina), kolesterola, i drugih lipida. Tako\xc4\x91er sadr\xc5\xbeava metabolite i razgradne produkte ksenobiotika (lijekovi i otrovi). \xc5\xbdu\xc4\x8d slu\xc5\xbei kao emulgator za masti i vitamine topljive u uljima u probavnom traktu i omogu\xc4\x87ava bolju apsorpciju masnih tvari iz crijeva._NEWLINE_Olak\xc5\xa1ava probavu masti._NEWLINE_Iz \xc5\xbeu\xc4\x8dne vre\xc4\x87ice, \xc5\xbeu\xc4\x8d, \xc5\xbeu\xc4\x8dovodom dospijeva do dvanaesnika. Prije spoja s duodenumom \xc5\xbeu\xc4\x8dovod se spaja sa sabirnim vodom iz gu\xc5\xa1tera\xc4\x8de. \xc5\xbdu\xc4\x8d se izlu\xc4\x8duje iz \xc5\xbeu\xc4\x8dnog mjehura na signal da su masno\xc4\x87e u\xc5\xa1le u dvanaesnik - \xc5\xbeu\xc4\x8dni se mjehur stisne i ubrizgava \xc5\xbeu\xc4\x8d u lumen dvanaesnika (duodenuma).'